અધ્યક્ષ રાજેન્દ્ર ત્રિવેદીએ કહ્યું કે મવાલી-ગુંડાગીરી જેવી લાંછનરૂપ ઘટનાને ચલાવી લેવાય નહિ. કોઈની પણ હત્યા થઈ શકે તેવો પ્રયાસ હતો અને આખી સાજિશ હોય તેમ લાગતું હતું. વિક્રમ માડમે કહ્યું કે આસારામ કેસમાં દીપેશ અને અભિષેકનાં મૃત્યુના મામલે સવાલ પૂછવા મેં અનેક વાર જણાવ્યું હતું, પરંતુ મને બોલવા દેવામાં આવતો નહોતો. પ્રતાપ દૂધાતે કહ્યું કે ભાજપના ધારાસભ્યો મને ગંદી ગાળો બોલતા હતા, ગાળો સહન કરવી મારા સંસ્કાર નથી એટલે આ ઘટના બની હતી.